CELEX: 62019CN0597
Language: da
Date: 2019-08-06 00:00:00
Title: Sag C-597/19: Anmodning om præjudiciel afgørelse indgivet af Ondernemingsrechtbank Antwerpen (Belgien) den 6. august 2019 – M.I.C.M. Mircom International Content Management & Consulting Limited mod Telenet BVBA

11.11.2019   
            
            
               DA
            
            
               Den Europæiske Unions Tidende
            
            
               C 383/41
            
         
      Anmodning om præjudiciel afgørelse indgivet af Ondernemingsrechtbank Antwerpen (Belgien) den 6. august 2019 – M.I.C.M. Mircom International Content Management & Consulting Limited mod Telenet BVBA
      (Sag C-597/19)
      (2019/C 383/49)
      Processprog: nederlandsk
      
         Den forelæggende ret
      
      Ondernemingsrechtbank Antwerpen
      
         Parter i hovedsagen
      
      
         Sagsøger: M.I.C.M. Mircom International Content Management & Consulting Limited
      
         Sagsøgt: Telenet BVBA
      
         Præjudicielle spørgsmål
      
      
                  1)
               
               
                  
                              a.
                           
                           
                              Kan downloading via et peer-to-peernnetværk af en fil med tilhørende underdele (»pieces«) (nogle gange meget fragmentarisk i forhold til hele filen) med henblik på at uploade til tilrådighedsstillelse (»seede«), betragtes som en overføring til almenheden som omhandlet i artikel 3, stk. 1, i direktiv 2001/29 (1), til trods for, at disse individuelle pieces i sig selv er uanvendelige?
                              Såfremt dette spørgsmål besvares bekræftende,
                           
                        
                              b.
                           
                           
                              gælder der en bagatelgrænse for, hvornår seeding af disse pieces udgør en overførsel til almenheden?
                           
                        
                              c.
                           
                           
                              er det en relevant omstændighed, at seeding’en (som en følge af indstillingerne i kundens BitTorrent-program) kan ske automatisk og således uden brugerens viden?
                           
                        
            
                  2)
               
               
                  
                              a.
                           
                           
                              Kan en person, der i henhold til aftale er indehaver af ophavsrettigheder (eller beslægtede rettigheder), men som ikke selv udnytter disse rettigheder men blot kræver skadeserstatning af formentlige krænkere – og hvis økonomiske model for indtjening således er afhængig af piratvirksomhed i stedet for at bekæmpe den – nyde de samme rettigheder, som efter kapitel II i direktiv 2004/48 (2) tilkommer ophavsmænd eller licenshavere, som udnytter ophavsrettigheder på normal vis?
                           
                        
                              b.
                           
                           
                              Hvorledes kan disse licenshavere i dette tilfælde have lidt et »tab« som følge af krænkelsen (som omhandlet i artikel 13 i direktiv 2004/48)?
                           
                        
            
                  3)
               
               
                  Er de konkrete omstændigheder, der er beskrevet i spørgsmål 1 og 2 relevante ved bedømmelsen af afvejningen af den korrekte ligevægt mellem på den ene side håndhævelsen af intellektuelle ejendomsrettigheder og på den anden side de rettigheder og friheder, der sikres af grundrettighedschartret så som beskyttelse af privatlivet og personoplysninger, særligt i forbindelse med proportionalitetsbedømmelsen?
               
            
                  4)
               
               
                  Er systematisk registrering og påfølgende generel behandling af IP-adresser på en swarm af seeders (foretaget af licenshaver selv eller af tredjemand på opdrag af licenshaver) under disse omstændigheder lovlig efter den generelle forordning om databeskyttelse (3), nærmere bestemt artikel 6, stk. 1, litra f), i denne forrodning?
               
            
         (1)  Europa-Parlamentets og Rådets direktiv 2001/29/EF af 22.5.2001 om harmonisering af visse aspekter af ophavsret og beslægtede rettigheder i informationssamfundet (EFT 2001, L 167, s. 10).
      
         (2)  Europa-Parlamentets og Rådets direktiv 2004/48/EF af 29.4.2004 om håndhævelsen af intellektuelle ejendomsrettigheder (EUT 2004, L 157, s. 45).
      
         (3)  Europa-Parlamentets og Rådets forordning (EU) 2016/679 af 27.4.2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (EUT L 119 af 4.5.2016, s. 1).